การตรวจคัดกรองมะเร็งปากมดลูกที่นิยม ด้วยวิธีการตรวจแป๊บสเมียร์แบบสามัญ (Conventional Pap smear) นั้นความสามารถในการตรวจพบความผิดปกติที่ปากมดลูกประมาณกี่เปอร์เซ็นต์
a. 80-100%
b. 50-60%
c. 40-50%
d. 30-40%
คำตอบได้แก่ b.  เพราะว่า การตรวจคัดกรองมะเร็งปากมดลูกที่นิยมในปัจจุบันมีอยู่สองวิธี ได้แก่
    1. การตรวจแป๊บสเมียร์แบบสามัญ (Conventional Pap smear) ซึ่งจะใช้ไม้ป้ายเซลล์ตัวอย่างจากปากมดลูกลงบนแผ่นกระจกโดยตรง
    2. แบบแผ่นบาง (Thin layer) ซึ่งจะเก็บเซลล์เยื่อบุปากมดลูกที่กวาดได้ทั้งหมดจากเครื่องมือกวาดเซลล์ แล้วนำเซลล์ที่กวาดได้ใส่ไว้ในขวดน้ำยารักษาสภาพเซลล์ก่อน แล้วจึงดูดเซลล์ขึ้นมาย้อมบนแผ่นกระจก 

การตรวจแป๊บสเมียร์แบบสามัญนั้น พบว่ามีความสามารถในการตรวจพบความผิดปกติที่ปากมดลูกได้ 50-60% ในขณะที่การตรวจแบบแผ่นบาง มีความสามารถในการตรวจพบความผิดปกติที่ปากมดลูกได้ 70-80% และในการตรวจแบบแผ่นบาง หากมีการตรวจหาเชื้อเอชพีวี (อ่านเพิ่มเติมในบทความเรื่อง การติดเชื้อเอชพีวีอวัยวะเพศหญิง) ด้วย พบว่าจะมีความสามารถในการตรวจหาความผิดปกติที่ปากมดลูกได้สูงถึงเกือบ 100%

นอกจากนี้ ในบางสถานพยาบาล อาจทำการตรวจคัดกรองมะเร็งปากมดลูกโดย วิธีตรวจดูการเปลี่ยนแปลงของเยื่อบุผิวปากมดลูกด้วยน้ำส้มสายชู หรือ Visual inspection with acetic acid ที่เรียกย่อๆว่า VIA (วีไอเอ) แต่ยังเป็นวิธีที่ไม่ค่อยนิยมตรวจนักในปัจจุบัน
นรีเวชวิทยา (นรีเวชวิทยา) - Gynecology